شەفەق
نیوز/ سەرۆکایەتی حکومەت هەرێم کوردستان، ئمڕوو چوارشەممە، شەرمەزار ئەو گورزەیلە کرد
ک بارەگایل حزبەیل کورد ئێرانی ئۆپۆزسیۆن لە پارێزگایل هەولێر و سلێمانی کردنە ئامانج،
و بویە هوکار بڕیگ کوشیان و زەخمداری.
سەرۆکایەتی
حکومەت هەرێم کوردستان لە بەیاننامەیگ ئمڕوو وت: وە تونی شەرمەزار پێشێلکردن سەروەری
خاک هەرێم کوردستان وە  مووشەکواران چەنباریگ
کەیمن.
بەیاننامەگە
وتیش: پەلامارداین بنکەیل ئۆپۆزسیۆن وە مووشەک لە لایەن کۆمار ئیسلامی ئیران، وە هەر
دەسپیچگیگ، هەڵوێستێگ ناڕاس و ئاڵشتکردن  رەوت
رویداوەیلە.
بەیاننامەگە
وتیش:  ئیمە شەرمەزار ئی پەلامارەیلە کەیمن،
ک تا ئیسە لەبان خاکمان جیوەجی کریەن، ک بوینە هوکار کەفتن قوربانیەیل مەدەنی، و بایەتە
سنووریگ ئەرا ئی پەلامارەیلە دانریەێد.
